Author: Administrator
Last saved by: Iva Ivanova
Company: VSS

РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 3

от заседание на Комисия „Съдебна карта и натовареност на
прокурори и следователи“ към Прокурорската колегия на Висшия съдебен съвет, проведено на 29.07.2026 г.

Днес, 29.07. 2026 г. (сряда) от 10:00 часа се проведе заседание на Комисия „Съдебна карта и натовареност на прокурори и следователи“ към Прокурорската колегия на ВСС, в състав:

ПРЕДСЕДАТЕЛ:

ЧЛЕНОВЕ:

ПЛАМЕН НАЙДЕНОВ 

ОГНЯН ДАМЯНОВ

От администрацията на Висшия съдебен съвет присъстват експертните сътрудници към комисията: Красимира Василева – началник отдел „ПОНД“, дирекция „Правна“ и Ива Иванова – гл. експерт в отдел „СС“, дирекция „СКНСС“. 

Заседанието на комисията протече при предварително обявения и приет от комисията дневен ред:

1. Обобщена информация за образуването, движението и приключването на разследваните досъдебни производства, молби за международна правна помощ и делегации по основни показатели за I полугодие на 2026 г. в Националната следствена служба, следствените отдели при окръжните прокуратури и Софийска градска прокуратура, предоставена на основание чл. 30, ал.5, т.13 ЗСВ с писмо с вх. № ВСС-9924/17.07.2026 г от директора на Национална следствена служба. 

2. Решение на комисия „Бюджет и финанси“ към пленума на ВСС по т. 15 от протокол № 23 от заседанието на комисията, проведено на 17 юни 2026 г. относно изготвяне на подробен отчет за изпълнение на програмния бюджет на съдебната власт за първите шест месеца на 2026 г.

3. Решение на комисия „Бюджет и финанси“ към пленума на ВСС по т. 27.4 и т.27.5 от протокол №  27 от заседанието на комисията, проведено на 15 юли 2026 г.

ПО ДНЕВНИЯ РЕД:

1. ОТНОСНО: Обобщена информация за образуването, движението и приключването на разследваните досъдебни производства, молби за международна правна помощ и делегации по основни показатели за I полугодие на 2026 г. в Националната следствена служба, следствените отдели при окръжните прокуратури и Софийска градска прокуратура, предоставена на основание чл. 30, ал.5, т.13 ЗСВ с писмо с вх. № ВСС-9924/17.07.2025 г от директора на Национална следствена служба. 

Комисия "Съдебна карта и натовареност на прокурори и следователи" към Прокурорската колегия на
Висшия съдебен съвет
Р Е Ш И :

		1. Приема обобщената информация за образуването, движението и приключването на разследваните досъдебни производства, молби за международна правна помощ и делегации по основни показатели за периода 01.01.2025 г. – 30.06.2025 г., в Националната следствена служба, следствените отдели при окръжните прокуратури и Софийска градска прокуратура, ведно с 18 приложения, предоставена на основание чл. 30, ал.5, т.13 ЗСВ с писмо с вх. № ВСС-9924/17.07.2025 г от директора на Национална следствена служба.
		2. Внася материалите по точката на следващо заседание на Прокурорската колегия на Висшия съдебен съвет.
3. Предлага на Прокурорската колегия на ВСС да приеме следните решения: 

ПРОЕКТ

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ

Р Е Ш И:

1.Приема на основание чл. 30, ал. 5, т. 13 от Закона за съдебната власт обобщената информация за образуването, движението и приключването на разследваните досъдебни производства, молби за международна правна помощ и делегации по основни показатели за периода 01.01.2026 г. – 30.06.2026 г., в Националната следствена служба, следствените отдели при окръжните прокуратури и Софийска градска прокуратура.
2. Информацията по т. 1 да се публикува на интернет страницата на Висшия съдебен съвет в раздел „Статистика“.

2. ОТНОСНО: Решение на комисия „Бюджет и финанси“ към пленума на ВСС по т. 15 от протокол № 23 от заседанието на комисията, проведено на 17 юни 2026 г. относно изготвяне на подробен отчет за изпълнение на програмния бюджет на съдебната власт за първите шест месеца на 2026 г.

Комисия "Съдебна карта и натовареност на прокурори и следователи" към Прокурорската колегия на
Висшия съдебен съвет
Р Е Ш И :

1. Приема изготвен  подробен доклад за изпълнение на програмния бюджет на съдебната власт за първите шест месеца на 2026 г. от Комисия „Съдебна карта и натовареност на прокурори и следователи“ към Прокурорската колегия.

2. Изпраща докладът по т. 1 на дирекция „Бюджет и финанси“ към пленума на ВСС.

3. ОТНОСНО: Решение на комисия „Бюджет и финанси“ към пленума на ВСС по т. 27.4 и т.27.5 от протокол №  27 от заседанието на комисията, проведено на 15 юли 2026 г.

Комисия "Съдебна карта и натовареност на прокурори и следователи" към Прокурорската колегия на
Висшия съдебен съвет
Р Е Ш И :

1. Уведомява дирекция „Бюджет и финанси“ в АВСС, че в правомощията на Комисия „Съдебна карта и натовареност на прокурори и следователи“ към Прокурорската колегия не се предвиждат нови дейности за периода 2027 – 2029 година, които до настоящия момент не са били предвидени в бюджета на Висшия съдебен съвет.
2. Приема изготвен  доклад  в рамките на компетенциите на Комисия „Съдебна карта и натовареност на прокурори и следователи“ към Прокурорската колегия, съгласно приетата от Пленума на Висшия съдебен съвет Методология за програмно бюджетиране в съдебната власт.
3. Изпраща докладът по т. 2 на дирекция „Бюджет и финанси“ към пленума на ВСС.

ЧЛЕН НА 
КОМИСИЯ „СЪДЕБНА КАРТА И НАТОВАРЕНОСТ НА ПРОКУРОРИТЕ И СЛЕДОВАТЕЛИТЕ“
КЪМ ПК НА ВСС: /п/

ОГНЯН ДАМЯНОВ